b'\n_START_ARTICLE_\nLivrarea electricit\xc4\x83\xc8\x9bii\n_START_PARAGRAPH_\n\xc3\x8en distribu\xc8\x9bia energiei electrice, un punct de livrare este o linie electric\xc4\x83 suprateran\xc4\x83 care porne\xc8\x99te de la un st\xc3\xa2lp de distribu\xc8\x9bie, \xc8\x99i ajunge p\xc3\xa2n\xc4\x83 la cl\xc4\x83direa sau alte construc\xc8\x9bii ale clientului. Este punctul \xc3\xaen care un distribuitor de electricitate furnizeaz\xc4\x83 energie c\xc4\x83tre clien\xc8\x9bii s\xc4\x83i. Conexiunea clientului la un sistem de distribu\xc8\x9bie subteran\xc4\x83 se nume\xc8\x99te de obicei "distribu\xc8\x9bie lateral\xc4\x83". De obicei, at\xc3\xa2t liniile pentru distribu\xc8\x9bie normal\xc4\x83 c\xc3\xa2t \xc8\x99i cele pentru distribu\xc8\x9bie lateral\xc4\x83 sunt de\xc8\x9binute \xc8\x99i \xc3\xaentre\xc8\x9binute de compania de electricitate, dar unele puncte industriale sunt instalate \xc8\x99i de\xc8\x9binute de client._NEWLINE_Pe proprietatea clientului, liniile intr\xc4\x83 \xc3\xaen cl\xc4\x83dire de obicei printr-o consol\xc4\x83 de tensiune electric\xc4\x83 care protejeaz\xc4\x83 \xc3\xaempotriva intr\xc4\x83rii precipita\xc8\x9biilor \xc8\x99i coboar\xc4\x83 prin tubulatur\xc4\x83 la un contor electric care m\xc4\x83soar\xc4\x83 \xc8\x99i \xc3\xaenregistreaz\xc4\x83 energia folosit\xc4\x83 \xc3\xaen scopul de a o factura, iar apoi intr\xc4\x83 \xc3\xaen panoul electric principal. Por\xc8\x9biunea de sistem a companiei se termin\xc4\x83 \xc8\x99i cea a clientului \xc3\xaencepe la bornele de ie\xc8\x99ire ale contorului electric. Panoul electric con\xc8\x9bine o siguran\xc8\x9b\xc4\x83 principal\xc4\x83 sau un \xc3\xaentrerup\xc4\x83tor automat, care controleaz\xc4\x83 tot curentul electric care intr\xc4\x83 \xc3\xaen cl\xc4\x83dire la un moment dat, iar c\xc3\xa2teva siguran\xc8\x9be/ \xc3\xaentrerup\xc4\x83toare mai mici protejeaz\xc4\x83 ramific\xc4\x83rile separate ale circuitului. Exist\xc4\x83 \xc3\xaentotdeauna posibilitatea de a \xc3\xaentrerupe energia ac\xc8\x9bion\xc3\xa2nd un singur comutator sau un num\xc4\x83r mic de comutatoare (de exemplu, maxim \xc8\x99ase \xc3\xaen SUA); c\xc3\xa2nd se folosesc \xc3\xaentrerup\xc4\x83toare automate, acest lucru este f\xc4\x83cut de \xc3\xaentrerup\xc4\x83torul principal.\n_START_SECTION_\nAmerica de Nord\n_START_PARAGRAPH_\n\xc3\x8en America de nord, sistemul cu faz\xc4\x83 decalat\xc4\x83 de 120/240 V este folosit pentru punctele de livrare reziden\xc8\x9biale. Un transformator de distribu\xc8\x9bie montat pe st\xc3\xa2lp asigur\xc4\x83 de obicei energie pentru una sau dou\xc4\x83 locuin\xc8\x9be. Punctul de livrare este format din dou\xc4\x83 linii de 120 vol\xc8\x9bi \xc8\x99i o linie de nul. Atunci c\xc3\xa2nd aceste linii sunt izolate \xc8\x99i r\xc4\x83sucite \xc3\xaempreun\xc4\x83, se numesc cabluri trifilare \xc8\x99i pot avea un cablu mesager de sprijin la mijlocul conductorului de nul pentru a asigura rezisten\xc8\x9b\xc4\x83 c\xc3\xa2nd lungimea este mare. Linia de nul de la st\xc3\xa2lp este legat\xc4\x83 la o \xc3\xaemp\xc4\x83m\xc3\xa2ntare de l\xc3\xa2ng\xc4\x83 panoul electric; de cele mai multe ori o tij\xc4\x83 conductoare \xc3\xaengropat\xc4\x83 \xc3\xaen p\xc4\x83m\xc3\xa2nt. Punctul de livrare asigur\xc4\x83 cl\xc4\x83dirii dou\xc4\x83 linii de 120 V lines cu faze opuse, permi\xc8\x9b\xc3\xa2nd ob\xc8\x9binerea a 240 V prin conectarea unei sarcini \xc3\xaentre cei doi conductori de 120 V, iar sarcinile de 120 V sunt conectate \xc3\xaentre oricare dintre cele dou\xc4\x83 linii de 120 V \xc8\x99i linia de nul. Circuitele de 240 V sunt folosite pentru dispozitive de putere mare, precum aparate de aer condi\xc8\x9bionat, usc\xc4\x83toare de haine, cuptoare \xc8\x99i boilere, iar circuitele de 120 V sunt folosite pentru sarcini mai mici precum iluminatul sau prizele pentru aparate mici.\n_START_SECTION_\nEuropa\n_START_PARAGRAPH_\n\xc3\x8en numeroase \xc8\x9b\xc4\x83ri europene \xc8\x99i altele care folosesc sistemul european, zonele cu locuin\xc8\x9be reziden\xc8\x9biale folosesc de multe ori puncte de livrare trifazice. Utilizarea energiei trifazice permite puncte de livrare mai lungi pentru a deservi mai multe locuin\xc8\x9be, fiind mai economic datorit\xc4\x83 densit\xc4\x83\xc8\x9bii ridicate de locuin\xc8\x9be din Europa. Punctul de livrare const\xc4\x83 din firele celor trei faze \xc8\x99i un fir de nul care este \xc3\xaemp\xc4\x83m\xc3\xa2ntat. Fiecare fir de faz\xc4\x83 asigur\xc4\x83 cam 230 V pentru sarcinile legate \xc3\xaentre acesta \xc8\x99i nul. Fiecare dintre firele de faz\xc4\x83 transport\xc4\x83 curent alternativ de 50 Hz care este defazat la 120\xc2\xb0 fa\xc8\x9b\xc4\x83 de celelalte dou\xc4\x83. \xc8\x98i alte diferite tipuri standard de tensiune au fost folosite \xc3\xaen trecut: 220Y380, 230Y400 and 240Y415, av\xc3\xa2nd planificat\xc4\x83 o viitoare "armonizare" c\xc4\x83tre 230Y400. \xc3\x8en aceast\xc4\x83 nota\xc8\x9bie, primul num\xc4\x83r este tensiunea dintre firul de faz\xc4\x83 \xc8\x99i cel de nul, iar al doilea num\xc4\x83r, dup\xc4\x83 "Y", este tensiunea liniei (\xc3\xaentre oricare dou\xc4\x83 fire de faz\xc4\x83)._NEWLINE_Alte \xc8\x9b\xc4\x83ri, precum Marea Britanie \xc8\x99i Republica Irlanda, asigur\xc4\x83 \xc3\xaen general o singur\xc4\x83 faz\xc4\x83 \xc8\x99i nul c\xc4\x83tre case, av\xc3\xa2nd fiecare a treia cas\xc4\x83 conectat\xc4\x83 la aceea\xc8\x99i faz\xc4\x83. \xc3\x8en acest caz, curentul disponibil este mai mare. Se pot reg\xc4\x83si \xc8\x99i distribu\xc8\x9bii monofazice \xc3\xaen care siguran\xc8\x9ba furnizorului rezist\xc4\x83 p\xc3\xa2n\xc4\x83 la 100 A, \xc3\xaen timp ce distribuirea trifazic\xc4\x83 pentru locuin\xc8\x9be rezist\xc4\x83 la curen\xc8\x9bi mai mici (\xc3\xaen general sub 50 A) per faz\xc4\x83.\n_START_SECTION_\nComercial\xc4\x83 \xc8\x99i industrial\xc4\x83\n_START_PARAGRAPH_\nPunctele de livrare comerciale \xc8\x99i industriale pot fi mult mai mari, iar de obicei sunt trifazice. \xc3\x8en SUA, acestea sunt de obicei 120Y/208 (trei circuite de 120 V la 120 grade \xc3\xaentre faze, cu 208V \xc3\xaentre linii), trifazate la 240 V, \xc8\x99i trifazate la 480 V. \xc3\x8en Canada se reg\xc4\x83se\xc8\x99te sistemul trifazat de 600 V, iar \xc3\xaen multe alte \xc8\x9b\xc4\x83ri sisteme trifazice de 380-415 V sau 690 V. \xc3\x8en general, tensiunile mai mari sunt utilizate pentru sarcini industriale mari, iar tensiunile mai reduse pentru aplica\xc8\x9bii comerciale._NEWLINE_\xc3\x8en America de Nord unde predomin\xc4\x83 transformatoarele de distribu\xc8\x9bie monofazate pentru puncte de livrare, punctele trifazate se construiesc de obicei folosind trei transformatoare monofazate, legate \xc3\xaen configura\xc8\x9bie Y (stea). Acestea se numesc bancuri de transformare.\n_START_SECTION_\nSubteran\xc4\x83\n_START_PARAGRAPH_\nConductorii pentru deservirea unui client pot fi \xc3\xaengropa\xc8\x9bi, pornind de la un transformator de suprafa\xc8\x9b\xc4\x83 p\xc3\xa2n\xc4\x83 la contorul clientului.'